**ПРОТОКОЛ № 017**

Днес 10.10.2019 г. се проведе заседание на ОИК – Долни Чифлик, област Варна.

 На заседанието присъствахa:

 Тихомир Петров - Председател на ОИК

 Дияна Георгиева – Зам. председател на ОИК

 Данко Дачев - Зам.председател на ОИК

 Елена Енева – Секретар на ОИК

и членовете на ОИК: Атанаска Георгиева, Гергана Стаменова, Марин Караиванов, Дафинка Любенова, Йовка Янева, Пламен Събев, Илка Тенева.

Заседанието бе открито в **15:00** часа и се председателства от г-н Тихомир Петров - Председател на комисията.

На заседанието присъстват 11 от членовете на ОИК, налице е кворум и комисията може да заседава. Предлагам да проведем заседание при следния дневен ред:

1. Възстановяване регистрацията на кандидата за общински съветник Траян Димитров Томов под №4 в листата на партия ГЕРБ и издаване на ново удостоверение.
2. Одобряване на предпечатните образци на протоколи на ОИК и на СИК по видове избори в община Долни чифлик

-Има ли други предложения за допълване на дневния ред ?

-Няма други предложения.

-Моля да бъде гласуван така предложения дневен ред.

Гласували: **„ЗА“** - **11** **(единадесет)** члена на ОИК (Тихомир Петров, Дияна Георгиева, Данко Дачев, Елена Енева, Атанаска Георгиева, Гергана Стаменова, Марин Караиванов, Дафинка Любенова, Йовка Янева, Пламен Събев, Илка Тенева).

**Против** - Няма.

 Дневният ред се приема.

**По първа точка от дневния ред:**

Председателят докладва:

ОТНОСНО: Възстановяване регистрацията на кандидата за общински съветник Траян Димитров Томов под №4 в листата на партия ГЕРБ и издаване на ново удостоверение.

Уважаеми колеги Варненски Административен съд I касационен състав постанови решение № 1823/09.10.2019 г. с което отмени решение 94 от 03.10.2019 г. на ОИК-Долни чифлик с което беше заличена регистрацията на кандидата за общински съветник от листата на партия ГЕРБ Траян Димитров Томов. Съгласно решението на Варненски Административен съд, което е окончателно, кандидата за общински съветник Траян Димитров Томов под № 4 от листата на партия ГЕРБ отговаря на условието за уседналост по чл. 397, ал. 1 от ИК. В изпълнение на решението на съда регистрацията на кандидата следва да бъде възстановена и на лицето да бъде издадено ново удостоверение.

-Становища.

-Няма.

 -Предлагам проект на решение.

 ОИК-Долни чифлик в изпълнение на решение № 1823/09.10.2019 г. на Административен съд Варна, с което е отменено решение № 94 от 03.10.2019 г на ОИК-Долни чифлик с което е заличена регистрацията на Траян Димитров Томов под № 4 от кандидатската листа на партия ГЕРБ и след като се съобрази с указанията на съда, че кандидата отговаря на изискването на чл. 397, ал. 1 вр. с §1 т. 5 ДР на ИК- да е живял най - малко последните 6 месеца в съответното населено място и на основание чл.87, ал.1, т.1 от ИК, ОИК-Долни чифлик взе следното

**РЕШЕНИЕ:**

Възстановява регистрацията на Траян Димитров Томов под № 4 в кандидатската листа за общински съветници на партия ГЕРБ за участие в изборите за общински съветници и кметове на 27 октомври 2019г. в община Долни чифлик и отразява настъпилата промяна.

Издава ново удостоверение на кандидата.

Обявявам процедура на поименно гласуване:

Гласували: **„ЗА“** - **11** **(единадесет)** члена на ОИК (Тихомир Петров, Дияна Георгиева, Данко Дачев, Елена Енева, Атанаска Георгиева, Гергана Стаменова, Марин Караиванов, Дафинка Любенова, Йовка Янева, Пламен Събев, Илка Тенева).

**Против** - Няма.

 Решението се приема.

**По точка втора от дневния ред:**

Председателят докладва:

Относно: Одобряване на предпечатните образци на протоколи на ОИК и на СИК по видове избори в община Долни чифлик

В изпълнение на Решение № 993 – МИ от 07.09.2019 г. на ЦИК, писмо с Изх № МИ-15-740/08.10.2019 г. и изх № МИ-15-740(1)/09.10.2019 г. на ЦИК, ОИК-Долни чифлик следва да се запознае и одобри предпечатните образци на протоколите на ОИК и на СИК по видове избори в община Долни чифлик.

- Предлагам да разгледаме внимателно всеки един образец на протокол и ако отговарят на изискванията да ги одобрим съгласно решението на ЦИК.

-Становища по направеното предложение

-Няма

ОИК-Долни чифлик пристъпи към одобряване на протоколите на ОИК и на СИК по видове избори в община Долни чифлик съобразно Решение № 993 – МИ от 07.09.2019 г. на ЦИК.

Председателят на ОИК-Долни чифлик предложи следният проект за решение:

 ОИК- Долни чифлик след като се запозна с образците на протоколите на ОИК и на СИК по видове избори в община Долни чифлик и поради това, че не бяха открити несъответствия на основание чл. 87, ал. 1, т. 1, решение № 993 – МИ от 07.09.2019 г. на ЦИК и писмо с изх. № МИ-15-740(1)/09.10.2019 г. на ЦИК, ОИК- Долни чифлик взе следното:

**РЕШЕНИЕ:**

**Одобрява** предпечатните образци на протоколите на ОИК и на СИК по видове избори в община Долни чифлик както следва:

-Протокол на ОИК и СИК за Общински съветници

-Протокол на ОИК и СИК за Кмет на община Долни чифлик

 -Протокол на ОИК и СИК за избор на кметове на кметства: с.Венелин, с.Голица, с.Горен чифлик, с.Гроздьово, с.Детелина, с.Пчелник, с.Старо Оряхово, с.Шкорпиловци

Обявявам процедура на поименно гласуване:

Гласували: **„ЗА“** - **11** **(единадесет)** члена на ОИК (Тихомир Петров, Дияна Георгиева, Данко Дачев, Елена Енева, Атанаска Георгиева, Гергана Стаменова, Марин Караиванов, Дафинка Любенова, Йовка Янева, Пламен Събев, Илка Тенева).

**Против** - Няма.

 Решението се приема.

Поради изчерпване на дневния ред заседанието бе закрито в 15:30 ч.

Председател:...................................

 Тихомир Петров

 Секретар: ...............................

 Елена Енева